డా. బెల్లె మోనప్ప హెగ్డే

డా. బెల్లె మోనప్ప హెగ్డే (జననం 1938 ఆగస్టు 18) భారతదేశానికి చెందిన ప్రొఫెసర్, కార్డియాలజిస్ట్ ఇంకా రచయిత. ఇతను మణిపాల్ ఉన్నత విద్య అకాడమీ మాజీ ఉప కులపతిగా కూడా వ్యవహరించాడు. వైద్య అభ్యాసం అలాగే వైద్య శాస్త్రానికి సంబంధించిన నైతికత పై అనేక పుస్తకాలు రచించాడు. సైన్స్ ఆఫ్ హీలింగ్ అవుట్‌కమ్స్ జర్నల్‌కి చీఫ్ ఎడిటర్ గా కూడా వ్యవహరిస్తున్నాడు. 2010లో భారతదేశ మూడవ అత్యున్నత పురస్కారం పద్మభూషణ్ పొందాడు. భారత ప్రభుత్వం వారు 2021లో వైద్య రంగానికి ఇతను అందిస్తున్న సేవలకు గాను భారత దేశ రెండవ అత్యున్నత పౌర పురస్కారమైన పద్మ విభూషణ్ అందించారు..  
 తొలినాళ్ళ జీవితం  

హెగ్డే 1938 ఆగస్టు 18న కర్ణాటక రాష్ట్రంలోని ఉడుపి జిల్లా దగ్గర పంగాల గ్రామంలో జన్మించాడు. 

 వృత్తి జీవితం 
డాక్టర్ హెగ్డే ఒక ఉద్వేగభరితమైన ఉపాధ్యాయుడు. అతను వివిధ దేశాలలో విశ్వవిద్యాలయాలలో అతిధి అధ్యాపకునిగా ఉన్నాడు. ఆయన వైద్యంపై ఆంగ్లం కన్నడ భాషలలో అనేక పుస్తకాలు రచించాడు. డాక్టర్ హెగ్డే రోగులను సంప్రదించినప్పుడు, అతను రోగుల ఆందోళనను భయాన్ని తొలగించడానికి వారితో మాట్లాడతాడు.

ప్రతి వ్యాధికి మాత్ర లేదు కానీ, ప్రతి మాత్రతో ఒక వ్యాధి వస్తుందని హెగ్డే గట్టిగా వాఖ్యానిస్తాడు. హెగ్డే వ్యాధికి మూలకారణాలను గుర్తించేందుకు నేడు ఉపయోగించే అత్యాధునిక పద్ధతుల్లోని లోపాలను ఎత్తిచూపాడు.  యాంటీబయాటిక్స్ వ్యతిరేక ప్రభావాన్ని కలిగి ఉంటాయని కూడా అతను పేర్కొన్నాడు. ప్రస్తుత వైద్య విద్యా విధానంలో మందులు వాడటం, వ్యాధులతో పోరాడటం కంటే సహజసిద్ధమైన రోగ నిరోధక శక్తిని పెంపొందించుకోవడం మంచిదని, కలుషిత వాతావరణం, అపరిశుభ్ర గాలి, కలుషిత ఆహారం, చెడునీరు అనేవి ఆధునిక కాలానికి చేటు చేస్తోందని, దీని వల్ల వైద్యం బలహీనపడుతుందని సమాభాషణాలందిస్తాడు. మానవ శరీరం యొక్క రోగనిరోధక వ్యవస్థ  కష్టపడి పనిచేయడం, పోషకాహారం నడవడం చాలా అవసరం అని ప్రజలలో చైతన్యం కోసం కృషి చేసాడు.

 రచనలు 

 మానవ శరీరం జ్ఞానం. గాంధీ సెంటర్ ఆఫ్ సైన్స్ అండ్ హ్యూమన్ వాల్యూస్ ఆఫ్ భారతీయ విద్యాభవన్. 2001
 వైద్య పాఠశాలలో వైద్యులు ఏమి చదవరు. అన్షాన్. 2006. పేజీలు 275 పేజీలు. ISBN 978-1-904798-84-2.
 హైపర్‌టెన్షన్: వర్గీకరించబడిన అంశాలు. భారతీయ విద్యాభవన్. 1995. పేజీలు 108 పేజీలు.
 "ది హార్ట్ మాన్యువల్". UBS పబ్లిషర్స్ డిస్ట్రిబ్యూటర్స్. 2000. పేజీలు 157 పేజీలు.
 మీరు ఆరోగ్యంగా ఉండగలరు. మాక్‌మిలన్ పబ్లిషర్స్ ఇండియా లిమిటెడ్. 2004. పేజీలు 208 పేజీలు. ISBN 978-1-4039-2233-5.
 మంచి ఆరోగ్యాన్ని ఎలా కాపాడుకోవాలి. UBS పబ్లిషర్స్ డిస్ట్రిబ్యూటర్స్ ప్రైవేట్. Ltd. ISBN 978-81-7476-069-2.
 ఆధునిక వైద్యం & ప్రాచీన భారతీయ జ్ఞానం. మణిపాల్ అకాడమీ ఆఫ్ హయ్యర్ ఎడ్యుకేషన్. 2000
 హోలిస్టిక్ లివింగ్. భారతీయ విద్యాభవన్. పేజీలు 117 పేజీలు. ISBN 978-81-7276-024-3.
 ఆర్ట్ ఆఫ్ పబ్లిక్ స్పీకింగ్. భారతీయ విద్యాభవన్.

 మూలాలు  

వర్గం:పద్మవిభూషణ పురస్కార గ్రహీతలు
వర్గం:పద్మవిభూషణ పురస్కారం పొందిన కర్ణాటక వ్యక్తులు
వర్గం:పద్మభూషణ పురస్కార గ్రహీతలు